Fredag morgen var der mere end almindeligt trafikalt kaos i området omkring Sønderbro og Øster Alle, efter to biler var stødt sammen i krydset.

Sammenstøddet skete ifølge politiets oplysninger efter, den ene bilist kørte over for rødt lys og direkte ind i siden på en anden bil. Første melding til Nordjyllands Politi om sammenstøddet lød mere alvorligt, end det viste sig at være, men der blev sendt fire ambulancer til stedet. En enkelt person klagede over nakkesmerter efter ulykken, mens der skete store materielle skader ved sammenstøddet. Krydset Sønderbro og Øster Alle var spærret i tre kvarter efter ulykken.